О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 16
Взето с Протокол No 2 от заседание на Общински съвет гр.Чепеларе, проведено на 17.11.2011 година

ОТНОСНО: Поемане на дълг, направено по реда на Закона за общинския дълг за осигуряване на финансиране за изпълнение на проект по Мярка 322 от Програмата за развитие на селските райони 2007-2013 г. - „Реконструкция, рехабилитация и изграждане на улици и тротоари от уличната мрежа на населените места в община Чепеларе”
Общински съвет – Чепеларе, като изслуша предложението на Кмета на Общината и след станалите разисквания на основание чл. 21, ал. 1, т. 10 от ЗМСМА 

Р   Е   Ш   И:

Общински съвет - Чепеларе дава съгласие:

1. Община Чепеларе да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме дългосрочен общински дълг с цел реализацията на проект: „Реконструкция, рехабилитация и изграждане на улици и тротоари от уличната мрежа на населените места в община Чепеларе”, финансиран от Програма за развитие на селските райони 2007 – 2013 г., приоритетна ос 3 „Качество на живот и разнообразяване на възможностите за заетост”, Мярка 322 „Обновяване и развитие на населените места, при следните основни параметри:

· Максимален размер на дълга – 270 000 (двеста и седемдесет хиляди);

· Валута на дълга – лева

· Вид на дълга – дългосрочен дълг, поет с договор за общински заем; 

· Условия за погасяване: 
· Срок на погасяване – до 15 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.

· Източници за погасяване на главницата – чрез плащанията от Държавен фонд „Земеделие” съгласно Договор за безвъзмездна финансова помощ № 21/322/00329 от 23.10.2009 г. и по реда на Постановление № 81 от 23 април 2010 г.;
· Максимален лихвен процент – шестмесечен EURIBOR плюс максимална надбавка от 4.715 %, 

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка

· Начин на обезпечение на кредита:

· Учредяване на залог върху вземанията на Община Чепеларе по Договор за безвъзмездна помощ № 21/322/00329 от 23.10.2009 г., сключен между Община Чепеларе и Държавен фонд „Земеделие”, 

· Учредяване на залог върху вземанията на Община Чепеларе, произтичащи от наличност по банкова сметка, представляваща средства от възстановен данък върху добавената стойност във връзка с изпълнението на горепосочения проект по Договор за безвъзмездна помощ № 21/322/00329 от 23.10.2009 г., сключен между Община Чепеларе и Държавен фонд „Земеделие”, и
· Учредяване на залог върху собствените приходи на общината по член 6 от Закона за общинския дълг;

2. Възлага и делегира права на Кмета на Община Чепеларе да подготви искането за кредит, да го подаде в клон на Управляващата банка – „Уникредит Булбанк” АД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 

-Общ брой на общинските съветници: 13

-Гласували: 13
 Атанас Русенов: “ЗА”


Костадин Петков: “ЗА”

 Борис Къдрински: “ЗА”


Пантелей Мемцов: “ЗА”

 Валентин Черпоков: “ЗА”


Росица Черпокова: “ЗА”

 Георги Попов: “ЗА”



Райко Сивенов: “ЗА”

 Елка Ангелова: “ЗА”


Радост Петрова: “ЗА”

 Илия Илиев: “ЗА”



Стефан Янков: “ЗА”

 Искрен Бозов: “ЗА”

 ОБЩО “ЗА” 13
“ПРОТИВ” 0

“ВЪЗДЪРЖАЛ СЕ” 0





ПРЕДСЕДАТЕЛ НА ОБЩИНСКИ

СЕКРЕТАР: …………



СЪВЕТ - Ч Е П Е Л А Р Е: …………..


/ЛИДИЯ ДАРАКЧИЕВА/




/КОСТАДИН ПЕТКОВ/

